Voetspore : Casablanca tot die Kaap
Na die Wes Sahara gaan ons Mauritanië binne. Ons maak 'n draai by 'n paar oases, en reis dan terug see toe, na Dakar in Senegal. Hier draai ons oos, vir 'n paar duisend kilometer. Eers is dit deur Mali, met 'n besoek aan Mopti, Bandiagara en Timboektoe. Daarna met die Nigerrivier tot by Goa. Ons hoop om dan Niger binne te gaan, en indien ons 'n militêre konvooi kan kry om ons na Agadez te neem, wil ons so 'n bietjie noord, die Sahara binne. Maar dan begin ons suid draai.
As daar 'n kans is besoek ons Ekwatoriaal Genieë voor ons Gaboen binnegaan. In dié land was ons reeds voorheen, en die keer is dit 'n besoek aan die binneland. Ons wil gaan kyk hoe lyk dit by Lope en Franceville.
Hoe lyk dit – ken jy iemand in enige een van die lande hier bo? Dalk Suid Afrikaanse kontrakwerkers of mense wat 'n lodge bestuur. Laat weet vir ons. Ons gaan maak graag by hulle 'n draai.